
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 388 


27 Μαΐου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση Ν.Π. στην κοιν. Κοκκινοπηλού Ν. Λάρισας με 
την επωνυμία «Σχολική Επιτροπή 1/θεσ. Δημοτικού 

Σχολείου οικ. Κοκκινοπηλού . 

Υπαγωγή Προσωπικού της κοιν. Νομίων Ν. Λακωνίας 

στις διατάξεις Α' μέρους του Ν. 1188/81 . 

Ψήφιση Οργανισμού Εσωτερικής Υπηρεσίας (Ο.Ε.Υ.) 
Συμβουλίου Περιοχής 11 ης Εδαφικής Περιφέρειας 

Νομού Σερρών. 

Τροποποίηση της 18670/22.11.1993 απόφασης του 
Νομάρχη Αρκαδίας, που αφορά τη σύσταση αμιγούς 
Κοινοτικής Επιχείρησης Εκμετάλλευσης Λατομείων 
Μαρμάρων Κοιν. Αγίου Πέτρου Νομού Αρκαδίας . 4 
Αντικατάσταση Προσωνυμίας ιδιωτικού Ινστιτούτου 
Επαγελματικής Κατάρτισης . 5 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 13324 0) 

Σύσταση Ν.Π. στην κοιν. Κοκκινοπηλού Ν. Λάρισας με την 
επωνυμία «Σχολική Επιτροπή 1/θεσ. Δημοτικού Σχο¬ 
λείου οικ. Κοκκινοπηλού. 

Ο ΠΕΡ/ΚΟΣ Δ/ΝΤΗΣ Ν. ΛΑΡΙΣΑΣ 

Την Έχοντας υπόψη: 

1. Τις διατάξεις 

α. Του άρθρου 5 του Ν. 1894/90. 
β. Του άρθρου 2 του Ν. 2081/92. 
γ. Του άρθρου 187 του Π.Δ. 323/89 όπως αντικαταστά- 
θηκε με τις διατάξεις των άρθρων 10 του Ν. 2130/93 και 2 
παρ. 12 του Ν. 2307/95. 

2. Την αριθ. 69/95 απόφαση του Κ.Σ. Κοκκινοπηλού, 
αποφασίζουμε. 

Συνιστούμε στην Κοινότητα Κοκκινοπηλού τον Ν. Λάρι¬ 
σας Ιδιο Ν.Π. με την επωνυμία Σχ. Επιτρ. 1/θεσ. Δημ. Σχο¬ 
λείου οικ. Κοκκινοπηλού. 

Σκοπός του Νομικού Προσώπου είναι: 
α. Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κλπ. 

β. Η αποκατάσταση φθορών και ζημιών των επίπλων, 
εξοπλισμού και γενικά των διδακτιριακών εγκαταστά¬ 


σεων. 

γ. Η εκτέλεση μικρών έργων για επισκευή και συντή¬ 
ρηση διδακτιρίων. 

δ. Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλο και σκεύη, με 
βιβλία για τη λειτουργία του και γενικώτερα η λήψη όλων 
1 των μέτρων που κρίνονται αναγκαία για τη στήρηξη της 
διοικητικής λειτουργίας των σχολικών μονάδων. 

Πόροι του Νομικού Προσώπου είναι: 
α. Η ετήσια επιχορήγηση του Κράτους, 
β. Η ετήσια επιχορήγηση της κοινότητας, 
γ. Κάθε είδους εισφορές, δωρεές, κληρονομιές, κληρο¬ 
δοσίες, 

δ. Εισπράξεις από το αντίτιμο των παρεχομένων πραγ¬ 
μάτων ή υπηρεσιών κλπ. 

Το Νομικό Πρόσωπο θα εκπροσωπείται στα Δικαστήρια 
και σε κάθε Δημόσια Αρχή από τον Πρόεδρο τον Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

Από τις διατάξεις αυτής της απόφασής δεν προκαλείται 
δαπάνη σε βάρος του προϋπολογισμού της Κοινότητας 
Κοκκινοπηλού. 

Η αριθμ. 9263/3.5.90 απόφασή μας που δημοσιεύθηκε 
στο ΦΕΚ 322/90 (τεύχος Β') καταργείτσι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 14 Νοεμβρίου 1995 

Ο Περ/κός Δ/ντής 
ΗΛΙΑΣ ΛΙΑΚΟΠΟΥΛΟΣ 

- ¥ - 

Αριθ. 4618 (2) 

Υπαγωγή Προσωπικού της κοιν. Μομιών Ν. Λακωνίας στις 
διατάξεις Α' μέρου τον Ν. 1188/81. 

Ο ΠΕΡ/ΚΟΣ Δ/ΝΤΗΣ Ν. ΛΑΚΩΝΙΑΣ 

Με τη 4618/8.5.96 άπόφαση Περιφ. Δ/ντή, εγκρίθηκε 
η 17/28.4.96 νόμιμη απόφαση του Κοινοτικού Συμβου¬ 
λίου Νομίων, που εκδόθηκε σύμφωνα με τις δ/ξεις του άρ¬ 
θρου 3 του Ν. 1188/81, όπως αντικαταστάθηκαν με τις 
όμοιες του άρθρου 8 παρ, 1 του Ν. 2307/95 και ύστερα 
από την σύμφωνη γνωμοδότηση του Υπηρεσιακού Συμ¬ 
βουλίου υπαλλήλων Ο.Τ.Α. Νομού (απόφαση 10/1996), 
υπάγεται στις διατάξεις του Α' μέρους του Ν. 1188/81 το 
προσωπικό της κοινότητας Νομίων Ν. Λακωνίας. 

Επειδή υπάρχουν όλες οι οικονομικές και υπηρεσιακές 
προϋποθέσεις που απαιτούνται για την υπαγωγή. 

Από τις διατάξεις της απόφασης αυτής προκαλείται δα¬ 
πάνη οε βάρος του προϋπολογισμού της κοινότητας Νο- 
μΐων ύψους 4.000.000 δρχ. περίπου για καθένα από τα 
επόμενα οικονομικά έτη. 

Για το τρέχον έτος το ύψος της επί πλέον δαπάνης που 
θα προκόψει επειδή δεν μπορεί να προσδιοριστεί γιατί δεν 
είναι γνωστή ή ημερομηνία ολοκλήρωσης της διαδικασίας 
υπαγωγής θα εγγράφει στον προϋπολογισμό της κοινότη¬ 
τας με αναμόρφωση. 

Σπάρτη, 8 Μαιόυ 1996 

Με εντολή Περ/κού Δ/ντή 
Η Διεθύτρια 
ΧΡΙΣΤΙΝΑ ΔΡΙΒΑΚΟΥ 

-♦- 

Αριθ. 7682 (3) 

Ψήφιση Οργανισμού Εσωτερικής Υπηρεσίας (Ο.Ε.Υ.) 
Συμβουλίου Περιοχής 11 ης Εδαφικής Περιφέρειας Νο¬ 
μού Σερρών. 

Ο ΠΕΡ/ΚΟΣ Δ/ΝΤΗΣ Ν. ΣΕΡΡΩΝ 
Έχοντας υπόψη: 

1. Τις διατάξεις των παρ. 12 και 13 του άρθρου 48 του 
Ν. 2218/1994. 

2. Τις διατάξεις της παρ. 5 του άρθρου 12 του Ν. 1188/ 

81, όπως αυτό αντικαταστάθηκε με την παρ. 5 του άρθρου 
8 του Ν. 2307/1995. 

3. Τις διατάξεις του άρθρου 34 του Νόμου 2190/1994 
«Σύσταση ανεξάρτητης αρχής για την επιλογή προσωπι¬ 
κού και ρύθμιση θεμάτων διοίκησης». 

4. Την αριθ. 4/1996 απόφαση του Δ.Σ. του Συμβουλίου 
περιοχής της 11 ης Εδαφικής Περιφέρειας Νομού Σερρών 
με την οποία ψηφίζεται ο οργανισμός Εσωτερικής Υπηρε¬ 
σίας του Συμβουλίου Περιοχής. 

5. Την αριθ. 4/5/26.3.1996 γνωμοδότηση του Υπηρε¬ 
σιακού Συμβουλίου του άρθρου 8 παρ. 4 του Ν. 2307/ 
1995, αποφασίζουμε. 

Διαπιστώνουμε την, με τις σύμφωνα με τις οικείες δια¬ 
τάξεις ψήφιση του οργανισμού Εσωτερικής Υπηρεσίας 
του Συμβουλίου περιοχής της 11ης Εδαφικής Περιφέ¬ 
ρειας Νομού Σερρών που έγινε με την αριθ. 4/1996 από¬ 
φαση του Διοικητικού Συμβουλίου, ώστε αυτός να έχει ως 

εξής. 

Άρθρο Ιο 

Συγκρότηση Υπηρεσιών 

Τις Υπηρεσίες του Συμβουλίου περιοχής της 11ης Εδα¬ 
φικής Περιφέρειας, με έδρα τις Σέρρες, συγκροτούν, 
α. Το γραφείο του προέδρου, και 
β. Η Δ/νση Δ/κών - Οικονομικών και Τεχνικών Υπηρε¬ 
σιών. 

Άρθρο 2ο 

Διάρθρωση Υπηρεσιών 

1. Η Διεύθυνση Δ/κών - Οικονομικών και Τεχνικών Υπη- 
ρεσιών, διαρθρώνεται ως εξής: 

α. Τμήμα Διοικητικού - Οικονομικού, 
β. Τμήμα Τεχνικών Υπηρεσιών, 
γ. Τμήμα παροχής Υπηρεσιών. 

2. Το τμήμα Διοικητικού - Οικονομικού, διαρθρώνεται 
ως εξής: 

α. Γραφείο Διοικητικών Υπηρεσιών, 
β. Γραφείο Οικονομικών Υπηρεσιών, 
γ. Γραφείο Ταμείου (άρθρ. 45-52 Β.Δ. της 17/5.15/6/ 
1959. 


3. Το Τμήμα Τεχνικών Υπηρεσιών, διαρθρώνεται ως 
εξής: 

α. Γραφείο Γραμματειακής Υπηστήριξης. 
β. Γραφείο Προγραμματισμού - Μελετών και Έργων, 
γ. Γ ραφείο Πολεοδομίας. 

4. Το Τμήμα Παροχής Υπηρεσιών. 

5. Από τις ανωτέρω οργανικές μονάδες αυτοτελείς θε¬ 
ωρούνται η Διεύθυνση και τα Τμήματα. 

Άρθρο 3ο 

Οργανική σύνθεση και διαβάθμιση των θέσεων προσω¬ 
πικού. 

Η οργανική σύνθεση και διαβάθμιση των θέσεων του 
προσωπικού, ορίζεται ως εξής: 

Α. Προσωπικό Κατηγορίας ΠΕ 

Κλάδος ΠΕΙ Δ/κού 
α. Μία (1) θέση, βαθμούς Δ' - Α' 

Κλάδος ΠΕ3 Πολιτικών Μηχανικών 
α) Μία (1) θέση, με βαθμούς Δ' - Α' 

Κλάδος ΠΕ4 Αρχιτεκτόνων - Μηχανικών 

α. Μία (1) θέση, με βαθμούς Δ’ - Α' 

Κλάδος ΠΕ5 Μηχανολόγων - 
Ηλεκτρολόγων Μηχανικών 
α. Μία (1) θέση, με βαθμούς Δ' - Α' 

Κλάδος ΠΕ6 Τοπογράφων Μηχανικών 
α. Μία (1) θέση, με βαθμούς Δ' - Α' 

Κλάδος ΠΕ11 Πληροφορικής - Επιστήμης των Υπολογι¬ 
στών 

α. Μία (1) θέση, με βαθμούς Δ' - Α' 

Β. Προσωπικό Κατηγορίας ΤΕ 
Κλάδος ΤΕ17 Δ/κών - Λογιστικών 

α Μία (1) θέση, με βαθμούς Δ'- Α' 

Γ. Προσωπικό Κατηγορίας ΔΕ 
Κλάδος ΔΕ38 Προσωπικού Η/Υ (Χειριστών Η/Υ) 
α. Μία (1) θέση, με βαθμούς Δ' - Α' 

Άρθρο 4ο 

θέσεις Προϊσταμένων 

1. Στις αυτοτελείς οργανικές μονάδες του Συμβουλίου 
Περιοχής οι Προϊστάμενοι επιλέγονται ως εξής: 

α. Για τη θέση του Προϊσταμένου της Διευθύνσεως Δ/ 
κών - Οικονομικών και Τεχνικών Υπηρεσιών, υπάλληλος 
εκ των κλάδων Πανεπιστημιακής Εκπαίδευσης. 

β. Για τη θέση του Προϊσταμένου του Τμήματος Διοικη¬ 
τικού - Οικονομικού, υπάλληλος του κλάδου ΠΕΙ Δ/κών, 
και 

γ. Για τη θέση του Προϊσταμένου του Τμήματος Τεχνι¬ 
κών Υπηρεσιών και Παροχής Υπηρεσιών υπάλληλοι των 
Κλάδων ΠΕ3, ΠΕ4, ΠΕ5, ΠΕ6. 

2. Τον Προϊστάμενο Διεύθυνσης όταν απουσιάζει ή κω- 
λύεται τον αναπληρώνει στα καθήκοντά του ο Προϊστάμε¬ 
νος τμήματος κατά τη σειρά που τα τμήματα αναφέρονται 
στον Ο.Ε Υ. 

Τον Προϊστάμενο τμήματος που απουσιάζει ή κωλύεται 
αναπληρώνει στα καθήκοντά του ο ανώτερος κατά βαθμό 
υπάλληλος που υπηρετεί στην ίδια οργανωτική μονάδα 
εφ’ όσον ο κλάδος στον οποίο ανήκει προορίζεται για κα¬ 
τάληψη θέσεων προϊσταμένων. Αν υπηρετούν περισσότε¬ 
ροι υπάλληλοι με τον ίδιο βαθμό, αυτός που ορίζεται από 
τον Πρόεδρο του Σ.Π. 

3. Μετακίνηση Προϊσταμένου Οργανικής Μονάδας γί¬ 
νεται όσο σε θέση Προϊσταμένου Οργανικής Μονάδας 
αντίστοιχου επιπέδου. 

Άρθρο 5ο 

Όργανο Συντονισμού 

Για την αποτελεσματικότερη λειτουργία των Υπηρεσιών 
του Συμβουλίου Περιοχής συγκροτείται συμβούλιο συντο¬ 
νισμού με την συμμετοχή του Δ/ντή και των Προϊσταμένων 
των υποκείμενων Ορνανικών Μονάδων (Τμηματαρχών). 

Το ανωτέρω όργανο συνεδριάζει μιά φορά τουλάχιστον 
το μήνα για τη μελέτη και επεξεργασία ζητημάτων που 
αφορούν το συμβούλιο περιοχής, την εκτέλεση προγραμ¬ 
μάτων, την αξιοποίηση του προσωπικού, την κατάρτιση 
προγραμμάτων κι’ ότι άλλο του ήθελε ανατεθεί από τον 
Πρόεδρο ή το Δ.Σ. ή την Εκτελεστική Επιτροπή του Συμ¬ 
βουλίου. 

Άρθρο 6ο 
Προσόντα Διορισμού 

Τυπικά προσόντα διορισμού κάθε κατηγορίας και κλά¬ 
δου είναι αυτά που προβλέπονται από τις διατάξεις των 
Π.Δ. 37α/87 (ΦΕΚ 11/4.2.1987 τ.Α.) και 22/1990 (ΦΕΚ 
7/22.1.1990 τ. Α) ή αυτά που θα καθορισθούν με μεταγε¬ 
νέστερους Νόμους ή Π.Δ. 

Άρθρο 7ο 

Αρμοδιότητες και Καθήκοντα 

Οι αρμοδιότητες και τα αντικείμενα κάθε αυτοτελούς ή 
μη οργανικής μονάδος καθορίζονται ως εξής: 

1. Γραφείο Προέδρου 

α. Συντάσσει την ιδαίτερη αλληλογραφία του Προέ¬ 
δρου, που δεν σχετίζεται με τις ειδικές αρμοδιότητες της 
Δ/νσης και των Τμημάτων. 

β. Προβαίνει στις αναγκαίες ενέργειες (επικοινωνίες) 
προς τις αρχές και τους ιδιώτες, για την πραγματοποίηση 
των επαφών - παραστάσεων του Προέδρου. 

γ. Τηρεί ημερολόγιο των προγραμματιζομένων επαφών 
και παραστάσεων του Προέδρου για τις οποίες προβαίνει 
σε έγκαιρες υπενθυμίσεις προς αυτόν. 

δ. Δέχεται τους πολίτες για τα αιτήματά τους και παρέ¬ 
χει σ’ αυτούς, σύμφωνα με τις οδηγίες του Προέδρου, 
πληροφορίες για την πορεία ή την τύχη των υποθέσεών 
τους. 

ε. Δέχεται τα μέλη του Δ.Σ. του Συμβουλίου Περιοχής 
και τους ενημερώνει. 

στ. Παρακολουθεί για λόγους συνεχούς ενημέρωσης 
του Προέδρου, την εξέλιξη των ενεργειών και διαβημάτων 
του. 

ζ. Εκτελεί κάθε άλλη παρεμφερή εργασία που μπορεί 
να αναφερθεί στο γραφείο από τον Πρόεδρο. 

2. Δ/νση Δ/κών - Οικονομικών και 
Τεχνικών Υπηρεσιών 

2.1. Δ/ντής Δ/κών - Οικονονικών και 
Τεχνικών Υπηρεσιών 

α. Προίσταται του προσωπικού του Συμβουλίου Περιο¬ 

χής. 

β. Παρακολουθεί τη Νομοθεσία που ενδιαφέρει τους 
Ο.Τ.Α. και ενημερώνει τις υπηρεσίες, ελέγχει και επο¬ 
πτεύει το προσωπικό και παρέχει οδηγίες και κατευθύν¬ 
σεις. 

γ. Παραλαμβάνει και χαρακτηρίζει την αλληλογραφία 
και τη διαβιβάζει στις αρμόδιες υπηρεσίες μέσω του γρα¬ 
φείου Δ/κών Υπηρεσιών, το οποίο κρατεί και το πρωτό¬ 
κολλο. 

δ. Τηρεί το εμπιστευτικό πρωτόκολλο και αρχείο, θεω¬ 


ρεί τις καταστάσεις μισθοδοσίας και δαπανών προμή¬ 
θειας. 

ε. θεωρεί τα καταρτιζόμενα απ' όλες τις οργανικές μο¬ 
νάδες, αυτοτελείς και μη, έγγραφα με την μονογραφή του 
στα σχέδια αυτών, πριν τα υπογράψει ο Δήμαρχος. 

στ. Μελετά και εισηγείται τη λήψη μέτρων για την διευ¬ 
κόλυνση της λειτουργίας των υπηρεσιών του Συμβου¬ 
λίου. 

ζ. Καταρτίζει τις εισηγήσεις προς το Δ.Σ. και την Εκτε¬ 
λεστική Επιτροπή. 

η. Εποπτεύει για τη σύννομη διατύπωση των αποφά¬ 
σεων του Δ.Σ. και της Εκτελεστικής Επιτροπής. 

θ. Εισηγείται τις τροποποιήσεις ή προσαρμογές του 
Ο.Ε.Υ. 

ι. Μεριμνά για τη σύνταξη των προγραμμάτων των έργων 
και προμηθειών. 

ια. Παρέχει τις συμβουλές του στον Πρόεδρο. 
ιβ. Αναθέτει στους υπαλλήλους ανεξαρτήτως τμήματος 
και γραφείου στο οποίο υπάγονται διάφορες υπηρεσιακές 
εργασίες με βάση τις εκάστοτε ανάγκες. 

ιγ. Ελέγχει την παρουσία του προσωπικού και την απα¬ 
σχόληση του καθημερινώς. 

ιδ. Συντάσσει τις εκθέσεις ουσιαστικών προσόντων του 
προσωπικού ως α' ή β' κριτής ανάλογα. 

2.2. Τμήμα Δ/κού - Οικονομικού 

2.2. 1. ΠΡΟΪΣΤΑΜΕΝΟΣ 

α. Συντονίζει τις υπηρεσιακές ανάγκες των γραφείων 
του Τ ρήματος και εισηγείται στον Πρόεδρο κάθε θέμα των 
γραφείων που προίσταται. 

β. Μελετά τη νομοθεσία και φροντίζει για την εφαρμογή 
της. 

γ. Καταρτίζει τον Ο.Ε.Υ. σε συνεργασία με το συμβού¬ 
λιο συντονισμού. 

δ. Εφαρμόζει τις διατάξεις του πειθαρχικού δικαίου και 
ελέγχει μονογράφοντας όλες τις αποφάσεις που αφορούν 
την πρόσληψη, απόλυση, συνταξιοδότηση και γενικά με¬ 
ταβολές του προσωπικού πριν υπογράφουν από τον Πρόε¬ 
δρο. 

ε. Υπογράφει και θεωρεί έγγραφα και φωτοαντίγραφα 
κατ' εξουσιοδότηση του Πρόεδρου. 

στ. Ασχολείται με τη σύνταξη εισηγήσεων προς το Δ.Σ. 
και την εκτελεστική επιτροπή. 

ζ. Εποπτεύει την κατάρτιση του προϋπολογισμού εσό¬ 
δων και εξόδων του συμβουλίου, παρακολουθεί την πο¬ 
ρεία της εκτελέσεώς του και υποδεικνύει όποτε παρίστα- 
ται ανάγκη, τις ενδεδειγμένες ενέργειες για την εξασφά¬ 
λιση των εσόδων ή την συγκρότηση των δαπανών. 

η. Φροντίζει για τη δημοσίευση των διακηρύξεων δημο¬ 
πρασιών, καθώς και των εγγράφων πιστοποιήσεων και 
αποφάσεων διαφόρων αρχών που χρήζουν δημοοιεύ- 
αεως. 

θ. Μελετά και εισηγείται τη λήψη μέτρων για την βελτί¬ 
ωση της λειτουργίας των οικονομικών του συμβουλίου. 

ι. Φροντίζει για τη συλλογή στοιχείων από τις οργανικές 
μονάδες, σχετικά με την πρόβλεψη πιστώσεων, αναμόρ¬ 
φωση πιστώσεων που αφορούν την εκτέλεση έργων και 
προμηθειών τις οποίες υποβάλλει για έγκριση. 

ια. Φροντίζει για την προώθηση των απολογισμών του 
συμβουλίου του. 

ιβ. Παρίσταται στις συνεδριάσεις του Δ.Σ. και της Εκτε¬ 
λεστικής Επιτροπής που αφορούν το τμήμα του. 

ιγ. Συντάσσει τις εκθέσεις αξιολόγησης του προσωπι¬ 
κού που εποπτεύει, ως πρώτος κριτής. 

2.2.2. Γραφείο Δ/Κών Υπηρεσιών 

α. Φροντίζει τα της διοικητικής υποστήριξης (εκτέλεση 
λειτουργιών διοικητικής υποστήριξης, τήρηση αρχείων, 
γραμματειακή υποστήριξη, τήρηση πρακτικών), που είναι 
αναγκαία για την λειτουργία του Σ.Π. 

β. Τηρεί το πρωτόκολλο του Σ.Π. και διανέμει ή διακινεί 
την αλληλογραφία προς πόσα κατεύθυνση. 

γ. Παρέχει κάθε είδους γραμματειακή υποστήριξη προς 
όλες τις μονάδες του τμήματος και όσες ήθελαν ανατεθεί 
από τον Πρόεδρο ή τον Δ/ντή. 

δ. Φροντίζει για την εκτέλεση των γενικών βοηθητικών 
λειτουργιών υπηστήριξης για τις ανάγκες των υπηρεσιών 
του Σ.Π. (τηλεφωνικό κέντρο, φαξ, ασφάλεια κτιρίων, κα¬ 
θαριότητα κτιρίων, γραφείων, ψωτοανιιγραφήσεις, εξω¬ 
τερικές και εσωτερικές εργασίες, διακίνηση εγγράφων 
κλπ). 

ε. Φροντίζει για τη συγκέντρωση των διατάξεων της νο¬ 
μοθεσίας και την κανονική εφορμογή των γενικών ρυθμί¬ 
σεων της πολιτείας στα θέματα του προσωπικού, οποιοσ¬ 
δήποτε σχέσης εργασίας του Σ.Π. 

στ. Προωθεί και διεκπεραιώνει τις διαδικασίες που αφο¬ 
ρούν την πρόσληψη, απόλυση, προαγωγή, παραίτηση, το¬ 
ποθέτηση, μετακίνηση, απόσταση, μετάταξη κλπ. του 
προσωπικού του Σ.Π. 

ζ. Εκδίδει τις άδειες του προσωπικού και διαχειρίζεται 
και διεκπεραιώνει τα της αξιολόγησης και άσκησης του 
πειθαρχικού δικαίου. 

η. Τηρεί τα μητρώα (φακέλλους) των υπαλλήλων, 
θ. Συγκεντρώνει και καταγράφει τις πληροφορίες που 
έχουν σχέση με τον καθορισμό των κάθε φύσης αμοιβών 
και παροχών προς το προσωπικό. 

ι. Εκδίδει τα πιστοποιητικά ή βεβαιώσεις του προσωπι¬ 
κού που αναφέρονται στην υπηρεσιακή του κατάσταση. 

ια. Συγκεντρώνει τα στοιχεία μεταβολών του προσωπι¬ 
κού και μεριμνά για την ενημέρωση των μηχανογραφικών 
αρχείων του προσωπικού. 

2.4. Γραφείο Οικονομικών Υπηρεσιών 
α. Φροντίζει τον οικονομικό προγραμματισμό και την 
πληροφόρηση. 

β. Συγκεντρώνει στοιχεία, διερευνά τις ανάγκες και κα¬ 
ταρτίζει τον προϋπολογισμό του Σ.Π. 

γ. Συντάσσει τους ετήσιους οικονομικούς απολογι¬ 
σμούς του Σ.Π. 

δ. Συνεργάζεται με τις επί μέρους οργανικές μονάδες 
για την τήρηση των διαδικασιών αμφίδρομης ενημέρωσης 
και ροής των οικονομικών πληροφοριών που σχετίζονται 
με την εκτέλεση του προϋπολογισμού. 

ε. Παρακολουθεί τα ταμιακά προγράμματα του Σ.Π. με 
τη συνεχή παρακολούθηση των υποχρεώσεων και των 
αναμενομένων εισπράξεων. 

στ., Συντάσσει και υποβάλλει στα πολιτικά όργανα, πε- 
ριοδικώς, οικονομικά απολογιστικά στοιχεία. 

ζ. Συγκεντρώνει στοιχεία για την εξακρίβωση των υπό¬ 
χρεων και του ύψους των χρηματικών υποχρεώσεων προς 
το Σ.Π. των φυσικών προσώπων ή των κάθε είδους επιχει¬ 
ρήσεων της περιοχής για φόρους, εισφρορές, τέλη, δικαι¬ 
ώματα που περιοδικά πρέπει να καταβάλλονται στο Σ.Π. 
με βάση τις ισχύουσες κάθε φορά διατάξεις της νομοθε¬ 
σίας. 

η. Καταρτίζει τους βεβαιωτικούς καταλόγους και φρο¬ 
ντίζει για την τήρηση των διαδικασιών που ισχύουν για τις 
προσφυγές των υπόχρεων όταν αμφισβητούν το ύ ψος των 
οφειλόμενων ποσών. 

θ. Οριστικοποιεί τους βεβαιωτικούς καταλόγους μετά 
την ολοκλήρωση των διαδικασιών των τυχόν προσφυγών 


για την εκτέλεση των αντίστοιχων εισπράξεων, 
ι. Τηρεί το αρχείο της ακίνητης περιουσίας του Σ.Π. 

ια, Φροντίζει για την αξιοποίηση, εκμετάλλευση της ακί¬ 
νητης περιουσίας του Σ.Π. (μισθώσεις, κατάρτιση σχετι¬ 
κών συμβάσεων κλπ). 

ιβ. Τηρεί το αρχείο κληροδοτημάτων και μεριμνά για την 
αξιοποίησή τους. 

ιγ. Παραλαμβάνει τα κάθε φύσης παραστατικά που 
απαιτούνται κατά περίπτωση για την πληρωμή των οφει¬ 
λών του Σ.Π. στους αντίστοιχους δικαιούχους. 

ιδ. Ελέγχει τα παραστατικά δαπανών, την επάρκεια των 
αντίστοιχων πιστώσεων του προϋπολογισμού του Σ.Π. και 
εκδίδει τα χρηματικά εντάλματα πληρωμής τα οποία σπο- 
στέλει στον ταμία για πληρωμή. 

ιε. Παρακολουθεί διαχειριστικά και λογιστικά τα προ¬ 
γράμματα της Ευρωπαϊκής Ένωσης. 

ιστ. Τηρείτο αρχείο κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση το λογιστικού συστήματος του Σ.Π. 

ιζ. Εκδίδει τις μισθοδοτικές καταστάσεις του προσωπι¬ 
κού και τηρεί το αρχείο καταβληθέντων αμοιβών. 

ιη. Εκδίδει τις βεβαιώσεις αποδοχών του προσωπι¬ 
κού. 

2.2.3. Γ ραφείο Ταμείου 

Το Ταμείο διεξάγει υπό τη διεύθυνση και προσωπική ευ¬ 
θύνη του ταμία (υπαλλήλου) την ταμιακή υπηρεσία του 
Σ.Π. κατά τα από τον Δημοτικό και Κοινοτικό Κώδικα και το 
λογιστικό των Δήμων και Κοινοτήτων προβλεπόμενα. 

ΚαθήκονταταμΙαεκτελείο υπάλληλος που ορίζεται από 
τον Πρόεδρο του Συμβουλίου και οι αρμοδιότητές του ορί¬ 
ζονται ειδικώτερα ως εξής: 

α. Εισπράττει όλα τα έσοδα του Σ.Π. τα δια του ετήσιου 
προϋπολογισμού ή δια των προς συμπλήρωση των εσόδων 
των εκδοθεισών ειδικών πράξεων του Δ.Σ. προσδιορισθέ- 
ντα καθώς και όλα τα καθ’ οιονδήποτε λόγον μη εισπρα- 
χθέντα έσοδα των προηγουμένων ετών. Ενεργεί επίσης 
των είσπραξη κάθε άλλου για λογαριασμό του Σ.Π. ως και 
των υπέρ τρίτων εσόδων των οποίων η είσπραξη ήθελε 
ανατεθεί νομίμως στο Σ.Π. 

β. Παραλαμβάνει και εξοφλεί τα χρηματικά, εντάλματα 
εντός των ορίων των δια του προϋπολογισμού ή δι' ειδικών 
αποφάσεων του Δ.Σ. χορηγηθέντων πιστώσεων κατά τις 
κείμενες περί αυτών διατάξεις του Δ.Κ.Κ. 

γ. Ενασκεί ή εντέλλεται τη λήψη όλων των υπό των νό¬ 
μων περί εισπράξεων των δημοσίων εσόδων επιτρεπομέ- 
νων αναγκαστικών μέτρων κατά των εκ πόσης αιτίας οφει¬ 
λετών του Δήμου. 

δ. Ασκεί την ποινική δίωξη κατά των οργάνων των επι¬ 
φορτισμένων την εκτέλεση των ενταλμάτων προσωπικής 
κράτησης δια την τυχόν επιδειχθείσα από αυτούς αμέλεια. 

ε. Υποβάλει κατά μήνα στον Πρόεδρο και στην Εκτελε¬ 
στική Επιτροπή λογαριασμό των εσόδων και εξόδων, ελεγ¬ 
χόμενο από τον Πρόεδρο και την Εκτέλεστική Επι¬ 
τροπή. 

οτ. Λογοδοτεί για τον εαυτό του στο ελεγκτικό συνέδριο 
κατά τις κείμενες διστάζεις του Δ.Κ.Κ. 

ζ. Μεριμνά για την απόδοση των κάθε φύσεως κρατή¬ 
σεων υπέρ τρίτων που αντιστοιχούν στα επί μέρους εντάλ¬ 
ματα πληρωμής. 

2.3. Τμήμα Τεχνικών Υηρεσιών 
2.3.1. ΠΡΟΪΣΤΑΜΕΝΟΣ 

α. Διευθύνει τις τεχνικές υπηρεσίες του Σ.Π. στα σύ¬ 
νολό τους. 

β. Φροντίζει για τη σύνταξη των προγραμμάτων έργων 
και των προμηθειών. 

γ. Προβαίνει στον έλεγχο και τη θεώριση τωνσυντασσο- 
μένων μελετών έργων και προμηθειών, 
δ. Παρέχει τις τεχνικές του συμβουλές στο Πρόεδρο, 
ε. Μεριμνά για την άσκηση της γραμματείας των Τεχνι¬ 
κών Υπηρεσιών γενικά. 

στ. Μεριμνά για τη σύμφωνη με τις κείμενες διατάξεις 
διενέργεια των διαγωνισμών εκτελέσεως έργων και προ¬ 
μηθειών καθώς και για την παραλαβή αυτών. 

ζ. Φροντίζει για την παροχή στοιχείων προς τα τμήμα 
διοικητικού - οικονομικού για την πρόβλεψη πιστώσεων, 
αναμόρφωση πιστώσεων που αφορούν την εκτέλεση έρ¬ 
γων και προμηθειών για τη λειτουργία των τεχνικών υπη¬ 
ρεσιών. 

η. Οργανώνει την υπηρεσία καιεισηγείται στοΔ/ντή της 
υπηρεσίας κάθε σχετικό. 

θ. Αναθέτει στους υπαλλήλους που υπάγονται στο 
τμήμα διάφορες υπηρεσιακές εργασίες με βάση τις εκά- 
στοτε ανάγκες. 

2.3.2. Γραφείο Γραμματειακής Υποστήριξης 

α. Συγκεντρώνεται το υλικό και τηρεί το αρχείο του Τμή¬ 
ματος σε τρία, επίπεδα προγραμματιζόμενα έργα, υπό 
εκτέλεση έργα, αποπερατωθέντα. 

β. Τηρεί την τεχνική βιβλιοθήκη και το αρχείο τεχνικής 
νομοθεσίας. 

γ. Τηρεί το τεχνικό πληροφοριακό αρχείο έργων του 
τμήματος. (Στο αρχείο περιλαμβάνονται κάθε είδους πο¬ 
σοτικά και τεχνικά χαρακτηριστικά των έργων που προ¬ 
γραμματίζονται, εκτελούνται ή έχουν αποπερατωθεί π.χ. 
στοιχεία ταυτότητας έργου, στοιχεία μελετητών - αναδό- 
χων, βασικά μεγέθη του έργου, χρονοδιαγράμματα, φά¬ 
σεις - στάδια εκτέλεσης, αναλώσεις υλικών, αναλώσεις 
μηχανικού εξοπλισμού κλπ με τα αντίστοιχα παραστατικά - 
έντυπα, δελτία προόδου εργασιών, πιστοποιήσεις, πλη¬ 
ρωμές εργολάβων, δελτία εργασίας προσωπικού, δελτία 
αγοράς υλικών κλπ). 

δ. Τηρεί το κοστολογικό αρχείο έργων του τμήματος, 
ε. Παρέχει πληροφορίες προς τις υπόλοιπες υπηρεσίες 
του Σ.Π. για την πορεία εξέλιξης των έργων του τμήματος 
από χρονικής, οικονομικής και κοστολογικής άποψης. 

στ. Συντάσει τις περιοδικές στατιστικές καταστάσεις 
που αφορούν την εκτέλεση των έργων. 

ζ. Δακτυλογραφεί και αναπαράγει σχέδια εγγράφων και 
παρέχει γενικές πληροφορίες προς τους πολίτες. 

η. Χειρίζεται τον μηχανογραφικό εξοπλισμό για την απο¬ 
δοτική εκτέλεση των δράστηριότητων του τμήματος. 

θ. Εκτελεί κάθε φύσης σχεδιαστικές εργασίες για τις 
ανάγκες του τμήματος, 

2.3.3. Γραφείο Προγραμματισμού - 
Μελετών και Έργων 

α. Προσδιορίζει τους ετήσιους και μεσοπρόθεσμους 
στόχους εκτέλεσης νέων τεχνικών έργων στην περιοχή 
του Σ.Π. και εκτέλεσης εργασιών συντήρησης της υφιστά¬ 
μενης υποδομής. 

β. Προγραμματίζει τις ετήσιες και μεσοπρόθεσμες με¬ 
λέτες και κατασκευές νέων έργων και συντηρήσεων. 

γ. Εισηγείται για την σκοπιμότητα ανάθεσης συγκεκρι¬ 
μένων τεχνικών έργων σε τρίτους εκτός του Σ.Π. (προμε¬ 


λέτες, προκαταρκτικές μελέτες, οριστικές μελέτες, μελέ¬ 
τες εφαρμογής). Καταρτίζει τις μελέτες και τηρεί τις δια¬ 
δικασίες ανάθεσης συγκεκριμένων μελετών σε τρίτους. 

δ. Παρακολουθεί την εκπόνηση των μελετών των τεχνι¬ 
κών έργων που ανατίθενται σε τρίτους, τηρεί τις διαδικα¬ 
σίες παρακολούθησης ελέγχου και παραλαβής των μελε¬ 
τών από ποιοτικής και συμβατικής άποψης. 

ε. Συντάσσει τις τεχνικές μελέτες είτε για έργα που θα 
εκτελεσθούν με αυτεπιστασία είτε για έργα που θα ανατε¬ 
θούν σε τρίτους, στις περιπτώσεις που αποφασίζεται η εκ¬ 
πόνηση μελετών από τις υπηρεσίες του Σ.Π. 

στ. Εισηγείται για τη σκοπιμότητα ανάθεσης της κατα¬ 
σκευής τεχνικών έργων σε τρίτους. Καταρτίζει τις προδια¬ 
γραφές των τεχνικών έργων και τηρεί τις διαδικασίες έρ¬ 
γων σε τρίτους (δημοπρατήσεις, αξιολόγηση προσφορών, 
εισήγηση σχετικών αποφάσεων, σύνταξη συμβάσεων 
κλπ). 

ζ. Επιβλέπει την εκτέλεση τεχνικών έργων που εκτε- 
λούνται είτε με αυτεπιστασία είτε από τρίτους. Τηρεί τις 
διαδικασίες παρακολούθησης και ελέγχου εκτέλεσης και 
παραλαβής τεχνικών έργων από ποιοτικής, ποσοτικής και 
συμβατικής άποψης. 

η. Φροντίζει για την παρακολούθηση και τήρηση της νο¬ 
μοθεσίας που έχει σχέση με την ανάθεση, παρακολού¬ 
θηση, εκτέλεση και παραλαβή μελετών και τεχνικών έρ¬ 
γων. 

θ. Συντάσσει τις μελέτες για την προμήθεια μηχανημά¬ 
των, τεχνικού εξοπλισμού ή υλικών. 

ι. Συγκεντρώνει, επεξεργάζεται και τηρεί στατιστικά 
στοιχεία για την οικονομική, κοινωνική και πολιτιστική κα¬ 
τάσταση στην περιοχή. 

ια. Παρακολουθεί τα προγράμματα που αφορούν στην 
κοινωνική και πολιτιστική ανάπτυξη και βελτίωση της ποιό¬ 
τητας ζωής. 

ιβ. Διατυπώνει προτάσεις για την κατάρτιση των μεσο- 
χρόνιων νομαρνιακών αναπτυξιακών προγραμμάτων. 

ιγ. Η κατάρτιση των μεσοχρόνιων και ετήσιων τοπικών 
αναπτυξιακών προγραμμάτων της περιοχής. 

ιδ. Διαχειρίζεται τις χρηματοδοτήσεις από το πρό¬ 
γραμμα δημοσίων επενδύσεων και από τους πόρους των 
προγραμμάτων της Ευρωπαϊκής Ένωσης που αφορούν 
την περιοχή. 

ιε. Η αξιοποίηση των πλουτοπαραγωγικών πόρων δια- 
κοινοτικής ή διαδημοτικής σημασίας. 

ιστ. Η φροντίδα για την εκτέλεση και λειτουργία διακοι- 
νοτικών και διαδημοτικών έργων τεχνικής υποδομής και 
κοινωνικού εξοπλισμού. 

ιζ. Κάθε άλλη αρμοδιότητα που ήθελε ανατεθεί από 
τους Ο.Τ.Α. μέλη του Σ.Π. 
ιη. Εκτελεί της κάθε φύσεως προμήθειες του Σ.Π. 
ιθ. Ετοιμάζει τα ετήσια προγράμματα προμηθειών σε 
συνεργασία με τις λοιπές υπηρεσίες του Σ.Π. 

κ. Συγκεντρώνει τις αιτήσεις εκδήλωσης αναγκών προ¬ 
μήθειας ειδών από τις επιμέρους διοικητικές (οργανικές) 
μονάδες του Σ.Π. 

κα. Τηρεί τις διαδικασίες για την έγκριση της σκοπιμό¬ 
τητας κάθε προμήθειας και των διαδικασιών για την κατα- 
κύρωση των προς προμήθεια ειδών, σε συγκεκριμένους 
προμηθευτές (διακηρύξεις, διαγωνισμοί, λήψη προσφο¬ 
ρών, αξιολόγηση προσφορών, παραγγελίες ειδών κλπ). 

κβ. Παρακολουθεί την εκτέλεση κάθε παραγγελίας μέ¬ 
χρι και της παραλαβής των παραγγελθέτων ειδών. 

2.3.3. Γραφείο Πολεοδομίας 

α. Συγκεντρώνει στοιχεία με επί τόπου διερεύνηση και 
καταγράφει τις αδυναμίες του δομημένου χώρου στην 

εδαφική περιφέρεια, που έχουν σχέση με τα θέματα. 

αα. Ρυθμιστικού, πολεοδομικοϋ, ρυμοτομικού σχέδια- 
σμού. 

ββ. Οικιστικού σχεδιασμού. 

γγ. Κυκλοφορισκού και συγκονωνιακού σχεδιασμού. 
δδ. Αρχιτεκτονικής μορφής κτισμάτων, Τεκμηριώνει τις 
αδυναμίες και τηρεί σχετικό αρχείο. 

β. Επεξεργάζεται τα στοιχεία που συγκεντρώνονται, κα¬ 
ταγράφονται στα πλαίσια των αρμοδιοτήτων του γρα¬ 
φείου, σχεδιάζει και εισηγείται προγράμματα επεμβάσεων 
του Σ.Π. για την βελτίωση της κατάστασης, όσον αφορά 
στα πολεοδομικά, ρυμοτομικά, οικιστικά, κυκλοφοριακά 
και συγκοινωνιακά θέματα. 

γ. Στο πλαίσιο των προηγούμενων προγραμμάτων εκπο¬ 
νεί μελέτες που αφορούν: 

αα. Στην πολεοδομική και οικιστική ανάπτυξη της εδα¬ 
φικής περιφέρειας με την τροποποίηση, επέκταση του 
αντίστοιχου σχεδίου. 

ββ. Στην αρχιτεκτονική μορφή και ανάδειξη κτηρίων ή 
μνημείων. 

γγ. Στην κυκλοφορία και στάθμευση των οχημάτων, 
δ. Εισηγείται την ανάθεση σε τρίτους και την επίβλεψη 
εκπόνησης αναλογών μελετών που εκπονούνται από τρί¬ 
τους. 

ε. Συνεργάζεται με αντίστοιχου αντικειμένου Νομαρχια¬ 
κές ή Κεντρικές υπηρεσίες και φορείς για την από κοινού 
ρύθμιση θεμάτων πολεοδομικού, κυκλοφορισκού και συ¬ 
γκοινωνιακού σχεδιασμού που απασχολούν την εδαφική 
περιφέρεια και την ανάπτυξη κοινών προγραμμάτων. 

στ. Εισηγείται αποφάσεις, ρυθμίσεις και προγράμματα 
εφορμογής με βάση τα συμπεράσματα και αποτελέσματα 
των σχετικών μελετών για τη βελτίωση των πολεοδομικών, 
ρυμοτομικών, οικιστικών, κυκλοφοριακών και συγκοινω¬ 
νιακών προβλημάτων της εδαφικής περιφέρειας. 

ζ. Εκτελεί εργασίες για την εφαρμογή του σχεδίου πό¬ 
λης ή των εκτός σχεδίου αδειών επί του εδάφους (καθορι¬ 
σμός οικοδομικών γραμμών, σύνταξη και έλεγχος τοπο- 
γραφικών διαγραμμάτων). 

η. Τηρεί τις σχετικές διαδικασίες, κατάρτισης και έκδο¬ 
σης πράξεων αναλογισμού, προσκυρώσεως και τακτοποι¬ 
ήσεων οικοπέδων. 

θ. Εκτελεί τοπογραφικές εργασίες για τις ανάγκες του 
τμήματος τεχνικών υπηρεσιών. 

ι. Εκτελεί ή επιβλέπει τοπογραφικές εργασίες και ενη¬ 
μερώνει τα τοπογραφικά διαγράμματα της εδαφικής περι¬ 
φέρειας. 

ια. Εκτελεί ή επιβλέπει τοπογραφικές εργασίες για την 
σύνταξη Κτηματολογίου της εδαφικής περιφέρειας. 

ιβ. Τηρεί το αρχείο πολεοδομικών σχεδίων και κτηματο¬ 
λογίου. 

ιγ. Υλοποιεί τον πσλεοδομικό σχεδίασμά στο πλαίσιο 
των εγκεκριμένων ζωνών οικιστικού ελέγχου (Ζ.Ο.Ε.) ή 
των ειδικών χωροταξικών Μελετών και τηρεί τα δεδομένα 
του Κτηματολογίου της περιοχής του Σ.Π., όπως αυτά 
προκύπτουν από το συνολικό σχεδίασμά και την ολοκλη¬ 
ρωμένη διαχείριση του Εθνικού Κτηματολογίου. 

2.4. Τμήμα Παροχής Υπηρεσιών 

Οι αρμοδιότητες και τα καθήκοντα που περιγράφονται 
στο παρόν άρθρο είναι ενδεικτικά και όχι περιοριστικά, 
πράγμα που σημαίνει ότι με αποφάσεις του Προέδρου και 
του Δ.Σ. μπορούν να προστίθενται και έτερες ή έτερα. 

2.4.1. Προϊστάμενος 

α) Είναι υπεύθυνος για την ακριβή τήρηση, εφαρμογή 
και εκτέλεση των αρμοδιοτήτων και καθηκόντων που ανα¬ 


τίθενται στην υπηρεσία που προίσταται. 

β) Φροντίζει για την εφαρμογή των νόμων, διαταγμάτων 
και των αποφάσεων και εγκυκλίων που το κοινοποιούνται, 
ενημερώνοντας τους υπαλλήλους της υπηρεσίας του δί¬ 
νοντας παράλληλα τις αναγκαίες επεξηγηματικές οδηγίες 
για την εκτέλεσή τους. 

γ) Κατανέμει την εργασίας στους υπαλλήλους και τους 
καθοδηγεί, ελέγχει δε την τακτική παρουσία, απόδοση και 
συνέπειά τους. 

δ) Εκτελεί τις εντολές του Δ/ντή, εισηγείται σ’ αυτόν τις 
υποθέσεις της αρμοδιότητάς του, υποβάλλει τις υπηρε¬ 
σιακές εκθέσεις και σημειώματα για την πορεία των εργα¬ 
σιών του τμήματός του καθώς και των υποθέσεων που εκ- 
κρεμούν. 

ε) Συντάσσει τις εκθέσεις αξιολόγησης των υπηρετου- 
ντων υπαλλήλων, τις οποίες στη συνέχεια υποβάλλει στον 
Δ/ντή για περαιτέρω κρίση. 

στ) Προσυπογράφει την αλληλογραφία της υπηρεσίας 
του, συντάσσοντας προσωπικά τα σημαντικότερα έγ¬ 
γραφα και καθίσταται υπεύθυνος για την νομιμότητά τους. 

2.4.2. Αρμοδιότητες Τμήματος 

Στην αρμοδιότητα του τμήματος ανήκει κάθε παροχή 
υπηρεσίας που αποβλέπει στη βελτίωση και αναβάθμιση 
της ποιότητας ζωής των κατοίκων καθώς και παροχής 
υπηρεσιών κατ' ανάθεση αρμοδιοτήτων από Ο.Τ.Α. μέλη 
του Σ.Π., τη Νομαρχιακή Αυτοδιοίκηση, Δημόσιους Φο¬ 
ρείς και Ν.Π.Δ.Δ. 

Ενδεικτικά οι υπηρεσίες που δύναται να παρέχει το 
τμήμα είναι: 

α) Η επιμέλεια της Καθ/τας των οδών και πλατειών των 
Ο.Τ.Α. μελών του Σ.Π. και γενικώς όλων των κοινόχρη¬ 
στων χώρων, καθώς και η περισυλλογή και αποκομιδή των 
στερεών αποβλήτων των οικείων και καταστημάτων, σύμ¬ 
φωνα με το σχετικά πρόγραμμα του Σ.Π. 

β) Η φροντίδα για τη συντήρηση του τροχαίου υλικού 
(αυτοκινήτων - μηχανημάτων) και λοιπού εξοπλισμού των 
υπηρεσιών του Σ.Π. 

γ) Η παρακολούθηση της κατάστασης των οδών, πλα¬ 
τειών και λοιπών κοινοχρήστων χώρων από πλευράς καθα¬ 
ριότητας, βλαβών, κακής χρήσης. 

δ) Η φροντίδα για τη συντήρηση, επισκευή και καλή λει¬ 
τουργία των δικτύων ύδρευσης των Ο.Τ.Α. μελών του Σ.Π. 
(εσωτερικών και εξωτερικών) των αντλιοστασίων, δεξαμε¬ 
νών και λοιπών εγκαταστάσεων. 

ε) Η μέριμνα για τη συνεχή υδροδότηση όλων των ση¬ 
μείων των Ο.Τ.Α. μελών του Σ.Π. καθ’ όλο το 24ωρο κα¬ 
θώς και η κανονική και ανελλιπής χλωρίωση του παρεχό¬ 
μενου από τα αντλιοστάσια νερού, βάσει οδηγιών των αρ¬ 
μοδίων υπηρεσιών. 

στ) Η καθαριότητα των δεξαμενών των αντλιοστασίων 
και των χώρων γύρω από αυτά προς αποφυγή μόλυνσης 
των νερών. 

ζ) Η επισκευή των βλαβών στα κεντρικά δίκτυα καθώς 
και στις ιδιωτικές περιοχές, εφόσον οι υδρολήπτες ειδο¬ 
ποιούμενοι εγγράφως από την υπηρεσία του Σ.Π. αμελή¬ 
σουν να επισκευάσουν τις βλάβες. 

η) Η φροντίδα της συντήρησης και καθ/τας χώρων πρα¬ 
σίνου, κήπων και δενδροστοιχιών. 

θ) Οι υπηρεσίες που αφορούν στην αστική και δημοτική 
κατάσταση των πολιτών, στο πλαίσιο των αρμοδιοτήτων 
του Σ.Π. 

ι) Η μεταφορά μαθητών προς και από τα σχολεία, 
ια) Η διοργάνωση πολιτιστικών, αθλητικών και άλλων εκ¬ 
δηλώσεων. 

ιβ) Η παροχή υπηρεσιών που αφορούν στην χορήγηση 
αδειών λειτουργίας καταστημάτων υγειονομικού ενδιαφέ¬ 
ροντος. 

ιγ) Η ενημέρωση των πολιτών για τα δικαιώματα και τις 
υποχρεώσεις των και η παροχή πληροφοριών για τη διεκ¬ 
περαίωση των υποθέσεών τους. 

ιδ) Η οργάνωση της επικοινωνίας των πολιτών με τις 
υπηρεσίες του Συμβουλίου περιοχής. 

ιε) Η επιστημονική στήριξη και η παροχή συμβουλευτι¬ 
κών υπηρεσιών γεωπονίας στους αγρότες και κτηνοτρό- 
φους της περιοχής του Σ.Π. 

ιστ) Η παροχή συμβουλευτικών κοινωνικών υπηρεσιών 
στους κατοίκους της περιοχής και η φροντίδα για το σχε¬ 
δίασμά και υλοποίηση προγραμμάτων κοινωνικής ενημέ¬ 
ρωσης και στήριξης διακοινοτικοϋ επιπέδου. 

Αρθρο 8ο 

Γενικά Καθήκοντα Υπαλλήλων 
1) Προϊστάμενος Διεθύνσεως 
Προΐσταται των τμημάτων και γραφείων που υπάγονται 
στην αρμοδιότητα τους. 

β) Παρακολουθεί, εποπτεύει και ελέγχει την παρουσία, 
την πειθαρχία, την υπηρεσιακή επίδοση όλων των υπαλλή¬ 
λων της δ/νσης, την τήρηση των νόμων, διαταγμάτων, 
αποφάσεων κ.λπ. που αφορούν στο Σ.Π. και τους καθοδη¬ 
γεί κατά την εκτέλεση των υπηρεσιακών τους καθηκό- 
ντων. 

γ) Κατανέμει την εργασία στους υπαλλήλους της Δ/ 
νσης ανάλογα με τις συνολικές ανάγκες των τμημάτων και 
με τη συνεργασία των προϊσταμένων. 

δ) Μπορεί να απασχολεί οποιονδήποτε από το προσω¬ 
πικό της υπηρεσίας για την εκτέλεση κάθε άλλης εργα¬ 
σίας ανάλογα με τις ανάγκες που παρουσιάζονται σε κάθε 
τμήμα. 

ε) Υπογράφει αποφάσεις ύστερα από εξουσιοδότηση 
του Προέδρου και τα Υπηρεσιακά έγγραφα. 

στ) Ενημερώνεται για όλη την εισερχόμενη και εξερχό- 
μενη αλληλογραφία που αφορά στη διεύθυνση, χαρακτη¬ 
ρίζει και κατανέμει αυτή σύμφωνα με τις αρμοδιότητες 
των τμημάτων ή γραφείων που υπάγονται στη Δ/νση και 
δίνει τις αναγκαίες οδηγίες στους Προϊσταμένους για τις 
ενέργειες που πρέπει να γίνουν. 

ζ) θεωρεί με τη μονογραφή του και υποβάλλει όλα τα 
έγνραφα που συντάσσονται από τα τμήματα και γραφεία 
της Δ/νσης για έγκριση και υπογραφή από τον Πρόεδρο ή 
το νόμιμο αναπληρωτή του, καθιστάμενος έτσι συνυπεύ- 
θυνος για τη νομιμότητα της ενέργειας. 

η) θεωρεί τη βεβαίωση της εργασίας του προσωπικού 
που υπηρετεί στη Δ/νση. 

θ) Εισηγείται τα θέματα της αρμοδιότητάς του στον 
Πρόεδρο, υπογράφοντας τις σχετικές εισηγήσεις. 

ι) Παρίσταται εφόσον οι υπηρεσιακές ανάγκες το απαι¬ 
τούν, στις συνεδριάσεις των συλλογικών οργάνων του Σ.Π. 
και αναπτύσσει τις απόφεις του πάνω στα διάφορα υπηρε- 
σικά θέματα. Συντάσσει τις ετήσιες εκθέσεις αξιολόγησης 
για τους υπαγόμενους σ' αυτόν προϊσταμένους τμημάτων 
και διατυπώνει τη γνώμη του σε δεύτερο βαθμό στις υπη¬ 
ρεσιακές εκθέσεις των υπολοίπων οι οποίες συντάσσο- 
νται από τους Προϊσταμένους των υπηρεσιακών μονά¬ 
δων. 

ια) Δέχεται τους πολίτες και παρέχει σ’ αυτούς όσες 
πληροφορίες επιτρέπεται από τις κείμενες διατάξεις και 
είναι υποχρεωμένος να βρίσκεται στη θέση του κατά τις 
ώρες υποδοχής του κοινού, για την επίλυση των τυχόν με¬ 
ταξύ αυτών και των υπηρεσιών της Δ/νσης διαφορών. 

2) Προϊστάμενοι Τμημάτων 

α) Είναι υπεύθυνοι για την ακριβή τήρηση, εφαρμογή και 
εκτέλεση των αρμοδιοτήτων και καθηκόντων που ανατί¬ 
θενται στην υπηρεσία που προΐσταται. 


β) Φροντίζει για την εφαρμογή των νόμων, διαταγμάτων 
και των αποφάσεων και εγκυκλίων που τους κοινοποιού¬ 
νται, ενημερώνοντας τους υπαλλήλους δίνοντάς τους πα¬ 
ράλληλα τις αναγκαίες επεξηγηματικές οδηγίες για την 
εκτέλεσή τους. 

γ) Κατανέμουν την εργασία στους υπαλλήλους και τους 
καθοδηγούν, ελέγχουν δε την τακτική παρουσία, εργατι¬ 
κότητα και πειθαρχία τους. 

δ) Εκτελούν τις εντολές των Δ/ντων, εισηγούνται σ’ αυ¬ 
τούς τις υποθέσεις της αρμοδιότητάς τους, υποβάλλουν 
δε σ' αυτούς υπηρεσιακές εκθέσεις και σημειώματα για 
την πορεία των εργασιών του τμήματος καθώς και των 
υποθέσεων που εκκρεμούν. 

ε) Συντάσσουν τις εκθέσεις αξιολόγησης των υπηρε- 
τούντων υπαλλήλων τις οποίες στη συνέχεια υποβάλλουν 
στον Δ/ντή για περαιτέρω κρίση. 

στ) Προσυπογράφουν την αλληλογραφία της υπηρεσίας 
τους, συντάσσοντας προσωπικά τα σημαντικότερα έγ¬ 
γραφα και καθίστανται υπεύθυνοι για τη νομιμότητα της 
ενέργειας και την ακρίβεια των αναφερομένων σ' αυτά 
πραγματικών περιστατικών. 

ζ) Δέχονται τους πολίτες και παρέχουν σ’ αυτούς όσες 
πληροφορίες επιτρέπεται από τις κείμενες διατάξεις και 
είναι υποχρεωμένοι να βρίσκονται στις θέσεις τους κατά 
τις ώρες υποδοχής του κοινού. 

η) Βεβαιώνουν την εργασία του προσωπικού που υπη¬ 
ρετεί στην υπηρεσία τους. 

3. Λοιπό Προσωπικό 

α) Στα πλαίσια των αρμοδιοτήτων των υπηρεσιακών μο¬ 
νάδων που είναι τοποθετημένοι οι υπάλληλοι, ανεξάρτητα 
από την εργασιακή τους σχέση, εκτελούν την εργασία που 
τους έχει ανατεθεί με προσοχή, επιμέλεια και ευσυνειδη¬ 
σία κάτω από τις οδηγίες και κατευθύνσεις των προϊστα¬ 
μένων τους, σύμφωνα με την κείμενη νομοθεσία. 

β) Ειδικότερα εκείνοι που χειρίζονται ή χρησιμοποιούν 
μηχανήματα π οχήματα, εργαλεία ή διάφορες συσκευές 
κ.κπ., είναι υπεύθυνοι για κάθε αδικαιολόγητη απώλεια, 
φθορά ή καταστροφή κυρίως όταν αυτή οφείλεται σε αμέ¬ 
λεια ή κακή χρήση. 

γ) Οι συντάκτες των εγγράφων, αποφάσεων, μελετών 
και αλληλογραφίας τα μονογράφουν και είναι υπεύθυνοι 
για την ακρίβεια των πραγματικών περιστατικών και στοι¬ 
χείων που προκύπτουν από τα τηρούμενα στην υπηρεσία 
βιβλία, φακέλλους και άλλα παραστατικά. 

δ) Αναφέρουν στον Προϊστάμενό τους γραπτά ή προφο¬ 
ρικά για τις υποθέσεις που εκκρεμούν και δεν μπορούν να 
επιλυθούν άμεσα ή εντός των προθεσμιών που έχουν τα- 
χθεί. , 

ε) Σ’ όλους τους υπαλλήλους μπορεί να ανατεθούν επι¬ 
πλέον αρμοδιότητες μετά από απόφαση του Προέδρου. 

Άρθρο 9ο 

Κατανομή του προσωπικού κ.λπ. 

Οι θέσεις εργασίας κάθε οργανικής μονάδος με τις ανά¬ 
λογες περιγραφές εργασίας, όταν χρειάζεται, η κατανομή 
αντικειμένων και η ανάθεση αρμοδιοτήτων στο προσωπικό 
του Σ.Π. καθώς και σε οποιαδήποτε άλλη διαδικασία διοί¬ 
κησης ή λειτουργίας του Σ.Π., ορίζονται με απόφαση του 
Προέδρου του Σ.Π., ο οποίος και είναι ο Προϊστάμενος 
όλου του προσωπικού. 

Άρθρο 10ο 

Ακροτελεύτιο άρθρο 

1. Από τις διατάξεις του παρόντος Ο.ΕΥ. προκαλείται 
δαπάνη σε βάρος του προϋπολογισμού του Συμβουλίου 
Περιοχής 11ης Εδαφικής περιφέρειας ύψους 35.000.000 
δρχ. περίπου για το τρέχον οικονομικό έτος και 

36.000.000 δρχ. δρχ. για καθένα από τα επόμενα οικονο¬ 
μικά έτη. 

2. Για την ανωτέρω δαπάνη έχει έγγραφέ! πίστωση στον 
προϋπολογισμό του Συμβουλίου Περιοχής ύψους 
35.000.000 δρχ. με τα στοιχεία Κ.Α. 111-1 και την έν¬ 
δειξη: «Αποδοχές τακτικών υπαλλήλων. 

Άρθρο 11 ο 

Η ισχύς του παρόντος οργανισμού Εσωτερικής Υπηρε¬ 
σίας του Συμβουλίου Περιοχής της 11ης Εδαφικής Περι¬ 
φέρειας Ν. Σερρών αρχίζει από την δημοσίευσή του στην 
Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Σέρρες, 3 Μαΐου 1996 

Ο Περιφερειακός Δ/ντής 
ΒΑΣΙΛΕΙΟΣ ΛΙΟΓΚΑΣ 

-♦- 

Αριθ. 7194 

Τροποποίηση της 18670/22.11.1993 απόφασης του Νο¬ 
μάρχη Αρκαδίας, που αφορά τη σύσταση αμιγούς Κοι¬ 
νοτικής Επιχείρησης Εκμετάλλευσης Λατομείων Μαρ¬ 
μάρων Κοιν. Αγίου Πέτρου Νομού Αρκαδίας. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΑΡΚΑΔΙΑΣ 

Έχοντας υπόψη: 

1. Τις διατάξεις του άρθρου 277 Δ.Κ.Κ., Π. Δ/γμα 410/ 
1995. 

2 Την αριθμ. 108/1993 απόφαση του Κοινοτικού Συμ¬ 
βουλίου Αγίου Πέτρου Σχετικά με τη σύσταση αμιγούς κοι¬ 
νοτικής επιχείρησης με την επωνυμία «Κοινοτική Επιχεί¬ 
ρηση Εκμετάλλευσης Λατομείων μαρμάρων Κοιν. Αγίου 
Πέτρου Νομού Αρκαδίας». 

3. την αριθμ. 186670/22.11.1993, απόφαση Νομάρχη 
Αρκαδίας (ΦΕΚ 887/6.12 . 1993, τ. Β'), που αφορά τη σύ¬ 
σταση της ανωτέρω επιχείρησης. 

4. Την αριθμ. 29/1996 απόφαση του Κοινοτικού Συμ¬ 
βουλίου Αγίου Πέτρου, με την οποία τροποποιείται η συ- 
σταστική πράξη της Κοινοτικής Επιχείρησης Εκμετάλλευ¬ 
σης λατομείων μαρμάρων Κοιν. Αγίου Πέτρου, ως προς το 
ύψος του αρχικού κεφαλαίου που διαθέτει η κοινότητα 
στην επιχείρηση, το οποίο από 2.500.000 δρχ. αυξάνεται 
στο ποσό των 10.500.000 δρχ., αποφασίζουμε: 

Τροποποιούμε την αριθμ. 18670/22.11.1993 απόφαση 
του Νομάρχη Αρκαδίας ως προς την παράγραφο έξι (6) ως 
εζήζ- 

Η Κοινότητα Αγίου Πέτρου εισφέρει στην Κοινοτική 
Επιχείρηση Εκμετάλλευσης Λατομείων Μαρμάρων, χρη¬ 
ματικό ποσό 10.500.000 δρχ. ως αρχικό κεφάλαιό της. 

Κατά τα λοιπά ισχύει η ανωτέρω απόφαση Νομάρχη Αρ¬ 
καδίας. _ 

Με την παρούσα απόφαση προκαλείται δαπάνη υψους 
8.000.000 δρχ. σε βάρος του Κ.Α. 2.212.3 του προϋπολο¬ 
γισμού της Κοινότητας Αγίου Πέτρου Νομού Αρκαδίας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 8 Μαΐου 1996 
Ο Περιφερειακός Διευθυντής 
ΓΕΩΡΓΙΟΣ ΜΠΡΕΓΙΑΝΝΗΣ 

-♦- 

Αριθ. Ζ/7869 (5) 

Αντικατάσταση Προσωνυμίας ιδιωτικού Ινστιτούτου Επα- 
γελματικής Κατάρτισης. 

Ο ΠΡΟΕΔΡΟΣ Δ.Σ. ΤΟΥ ΟΕΕΚ 
Έχοντας υπόψη: 

1. Τις διατάξεις των παραγρ. 7,8 και 9 του άρθρου 5 και 
της παραγρ. 2 του άρθρου 10 του Ν. 2009/1992 (ΦΕΚ 18 
τ. Α') «Εθνικό Σύστημα Επαγγελματικής Εκπαίδευσης και 
Κατάρτισης και άλλες διατάξεις» όπως τροποποιήθηκε και 
ισχύει. 

2. Τις διατάξεις των άρθρων 1 και 2 της με αριθμ. Ζ/ 
3378/93 (ΦΕΚ 356/93 τ. Β') απόφασης του Υπουργού 
Εθνικής Παιδείας και θρησκευμάτων «Προϋποθέσεις, 
όροι και διαδικασία χορήγησης άδειας ίδρυσης και λει¬ 
τουργίας Ινστιτούτων Επαγγελματικής Κατάρτισης (Ι.Ε.Κ.) 
από Νομικά Πρόσωπα Ιδιωτικού Δικαίου ή ιδιώτες, όπως 
τροποποιήθηκε και ισχύει. 

3 Τη με αρίθμ. Ζ/5099/93 (ΦΕΚ 460/93 τ. Β’) από¬ 
φαση του Προέδρου του Ο.Ε.Ε.Κ. «Χορήγησης άδειας 
Ίδρυσης Ιδιωτικών Ινστιτούτων Επαγγελματικής Κατάρτι¬ 
σης σε Νομικά Πρόσωπα Ιδιωτικού Δικαίου και σε Φυσικά 
Πρόσωπα». 

4. Τη με αρίθμ. πρωτ. Ζ/4762/15.3.1996 αίτηση της 
εταιρείας με την επωνυμία «ΙΔΙΩΤΙΚΟ ΙΝΣΤΙΤΟΥΤΟ 
ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ ΑΘΗΝΑΪΚΗ ΕΚΠΑΙ¬ 
ΔΕΥΤΙΚΗ ΑΝΩΝΥΜΟΣ ΕΤΑΙΕΙΑ» για αντικατάσταση της 
προσωνυμίας της. 

5. Την αριθμ. 10/2.4.96 πράξη του Δ.Σ. του Ο.Ε.Ε.Κ. 

6. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του προϋπολογισμού εξό¬ 
δων του Νομικού Προσώπου Δημοσίου Δικαίου «Οργανι¬ 
σμός Επαγγελματικής Εκπαίδευσης και Κατάρτισης» 
(Ο.Ε.Ε.Κ.), αποφασίζουμε: 

Την έγκριση της αντικατάστασης της Προσωνυμίας της 
εταιρείας με την επωνυμία «ΙΔΙΩΤΙΚΟ ΙΝΣΤΙΤΟΥΤΟ 
ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ ΑΘΗΝΑΪΚΗ ΕΚΠΑΙ¬ 
ΔΕΥΤΙΚΗ ΑΝΩΝΥΜΟΣ ΕΤΑΙΕΙΑ», από «ΙΠΠΟΚΡΑΤΕΙΟΣ» 
σε Ιδιωτικό Ι.Ε.Κ. ΙΠΠΟΚΡΑΤΕΙΟΣ - όοπε». 

Η ισχύς της απόφασης αρχίζει από τη δημοσίευσή της 
στην εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαΐου 1996 
Ο Πρόεδρος του Δ.Σ. 

ΕΠΑΜΕΙΝΩΝΔΑΣ ΜΑΡΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



